text: Masser af hunde med ulovlige hunde-pas
  08 januar 2015 kl. 18.07
  Hundredvis af hunde går rundt med ulovlige pas. Deres ejere har nemlig taget hundene med til Tyskland for at få lavet det lovpligtige hundepas. Men det er ulovligt at krydse grænsen - uden passet.
  Tyske dyrlæger tager kun en tredjedel af, hvad danske kolleger forlanger, for at udstede et EU_pas. Og i Sønderjylland har hundeopdrættere været vant til at bruge tyske dyrlæger i årevis. Ingen har gjort opmærksom på, at det er ulovligt., når det gælder hunde-pas
  Den kattepine ? hvis man kan sige det ? er Anita Roager fra Tønder havnet i. Hun er hundeopdrætter og har i årevis brugt en tysk dyrlæge til sine hunde.
  Også, da hun i december solgte lille Onko til et par fra Fæøerne.
  De hentede hundehvalpen lillejuleaften, og skulle have den med tilbage ved nytår ? efter den sidste dyrlægeattest.
  Den fik det, men hos veterinærmyndighederne i Vejle fik de nej.
  Det er nemlig ikke lovligt at føre en hund ud af Danmark - uden gyldigt hundepas!
  Derfor fik Onko ikke lov at flyve til Færøerne?
  Anita Roager forstår ikke, at det ikke er muligt ? i EU ? at bruge en dyrlæge på den anden side af grænsen.
  Det har hun selv gjort mange gange. Og i kartotekeet over hendes kunder i hundepensionen kan hun se, at hun heller ikke er den eneste:
  - Det her et et tysk pas ? og ejeren bor i Højer! forklarer hun TV SYD.
  Et hundepas har været obligatorisk i EU siden 2004. 
  Passet fungerer som et bevis på, at hunden har de vaccinationer, den skal have, så den kan rejse frit mellem landene i EU.
  Men det her pas SKAL altså udstedes i det land, hunden er født i!
  Fødevarestyrelsen siger i dag til TV SYD, at de er meget overraskede over den trafik af ikke-vaccinerede hunde, der foregår over grænsen. Nu vil de danske myndigheder tage kontakt til deres kollegaer i Tyskland for at få stoppet, at de tyske dyrlæger vaccinerer og udsteder pas til danske hundehvalpe.
  Fødevarestyrelsen oplyser, at de koster en bøde, hvis reglerne overtrædes.
  Hør Anita Roagers historien (Varighed: 5:08)
  Sådan rejser du med kæledyr (Fødevarestyrelsen)
  